|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΔΗΜΟΣ ΚΑΡΔΙΤΣΑΣ****Δ/ΝΣΗ ΠΡΟΓΡΑΜΜΑΤΙΣΜΟΥ ΠΛΗΡΟΦΟΡΙΚΗΣ & ΔΙΑΦΑΝΕΙΑΣ****ΤΜΗΜΑ ΠΡΟΓΡΑΜΜΑΤΙΣΜΟΥ**Δ/νση : Αρτεσιανού 1, 43131 ΚαρδίτσαΠληροφορίες : Ναταλία ΤζέλλουΤηλ. : 2441350808Εmail : ntzellou@dimoskarditsas.gov.gr  |  *Προμήθεια ηλεκτρικών ποδηλάτων κλπ εξοπλισμού για τις ανάγκες υλοποίησης του ευρωπαϊκού προγράμματος “SURF (Sustainable Urban Freight)”**ΑΡ. ΤΕΧΝΙΚΗΣ*  *ΕΚΘΕΣΗΣ :20384* *ΚΑΡΔΙΤΣΑ 25-10-2021* *KA:* *00-6495.0027*  |
| ΠΟΣΟ ΤΕΧΝΙΚΗΣ ΕΚΘΕΣΗΣ: | **5.262,56** € |
|   | CPV : 34430000-0 18444112-134913510-838651600-9 |

# ΤΕΧΝΙΚΗ ΠΕΡΙΓΡΑΦΗ & ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ

**ΤΕΧΝΙΚΗ ΕΚΘΕΣΗ**

Με την παρούσα μελέτη που συντάχθηκε σύμφωνα με τις διατάξεις του Ν. 4412/2016 όπως τροποποιήθηκε και ισχύει, προβλέπεται η ανάθεση της ακόλουθης προμήθειας, όπως περιγράφεται αναλυτικά παρακάτω :

* τεσσάρων (4) ηλεκτρικών ποδηλάτων πόλης για τις ανάγκες μετακίνησης και παράδοσης προϊόντων, των υπαλλήλων των επιλεγμένων καταστημάτων
* οκτώ (8) κρανών προστασίας για τους ποδηλάτες
* τεσσάρων (4) κλειδαριών σκελετού
* πέντε (5) καμερών με τη βάση στήριξης, για τα κράνη

Η προμήθεια είναι απαραίτητη για τις ανάγκες υλοποίησης του ευρωπαϊκού έργου “SURF (Sustainable Urban Freight)”, αιτουμένης συνολικής πίστωσης (με ΦΠΑ 24% ) : **5.262,56** **€** .

Πιο συγκεκριμένα, στο πλαίσιο της υλοποίησης του ευρωπαϊκού προγράμματος “SURF Sustainable URban Freight **(Βιώσιμες Αστικές Εμπορευματικές Μεταφορές)”** πουυλοποιείται από το POLIS Network (for European Cities and Regions for Transport Innovation) σε συνεργασία με το Environmental Defense Fund Europe (EDF Europe), απαιτείταιη συγκεκριμένη προμήθεια για τις παραδόσεις (delivery) των προϊόντων των καφετεριών και άλλων καταστημάτων του κέντρου της πόλης της Καρδίτσας, που επιλέγηκαν για να συμμετάσχουν στο ευρωπαϊκό αυτό έργο, με στόχο τη μείωση των εκπομπών ρύπων με τη χρήση βιώσιμων αστικών μεταφορών και την ανάπτυξη οράματος και στρατηγικής προς αυτή την κατεύθυνση.

. Τα ηλεκτρικά ποδήλατα θα μοιραστούν σε διάφορα καταστήματα του κέντρου της Καρδίτσας; για την κάλυψη των αναγκών μεταφοράς των προϊόντων τους. Η χρηματοδότηση του ποσού των 5.262,56 € προέρχεται από το POLIS Network (for European Cities and Regions for Transport Innovation).

 Η προμήθεια αυτή συνολικού κόστους **5.262,56** **€**, συμπεριλαμβανομένου του ΦΠΑ 24% θα καλυφθεί με πίστωση που υπάρχει στον Προϋπολογισμό εξόδων του Δήμου με **Κ.Α.: 00-6495.0027** με τίτλο «Δαπάνες ευρωπαϊκού προγράμματος SURF» . Θα εκτελεστεί δε σύμφωνα με τις διατάξεις του Ν. 4412/2016 όπως τροποποιήθηκε και ισχύει.

Τα CPV της προμήθειας είναι :

|  |  |  |
| --- | --- | --- |
| **Α/Α** | **ΕΙΔΟΣ ΠΡΟΜΗΘΕΙΑΣ** | **CPV** |
| 1 | Ηλεκτρικό ποδήλατο | 34430000-0 |
| 2 | Κράνος ποδηλάτου | 18444112-1 |
| 3 | Κλειδαριά ποδηλάτου | 34913510-8 |
| 4 | Κάμερα για κράνος | 38651600-9 |

Η παράδοση θα γίνει έως και δεκαπέντε ημερολογιακές ημέρες από την ημερομηνία ανάθεσης.

Τα προϊόντα θα είναι αρίστης ποιότητας, με τις ανάλογες πιστοποιήσεις της κείμενης νομοθεσίας και θα πληροί τους όρους ποιότητας όπως αυτοί καθορίζονται από την σχετική Ελληνική ισχύουσα νομοθεσία και την ΕΕ. Θα είναι της απόλυτης αρεσκείας του φορέα, χωρίς ο προμηθευτής να μπορεί να επικαλεσθεί για όφελός του οποιαδήποτε τυχόν ασάφεια.

Η ψήφιση της πίστωσης, θα γίνει μέσα στο οικονομικό έτος 2018.

Όλα τα προϊόντα θα είναι αρίστης ποιότητας εγκεκριμένων εταιριών και θα πληρούν τους όρους υγιεινής και ποιότητας όπως αυτοί καθορίζονται από την σχετική Ελληνική ισχύουσα νομοθεσία και την ΕΕ. Θα είναι της απόλυτης αρεσκείας του φορέα, χωρίς ο προμηθευτής να μπορεί να επικαλεσθεί για όφελός του οποιαδήποτε τυχόν ασάφεια.

**ΤΕΧΝΙΚΕΣ ΠΡΟΔΙΑΓΡΑΦΕΣ**

**1. Ηλεκτρικά ποδήλατα**

* Μέγεθος ελαστικών 28”
* Μέγεθος ποδηλάτου από 44 έως 50 εκ.
* Μπαταρία αποσπώμενη ιόντων λιθίου, με σώμα αλουμινίου
* Μέγιστη αυτονομία με πλήρως φορτισμένη μπαταρία τουλάχιστον 40 χλμ
* Μέγιστη ισχύς ηλεκτροκινητήρα 250 Watt
* Χρόνος πλήρους επαναφόρτισης έως 4 ώρες
* Σύστημα κίνησης διαφορικό (Shaft Drive) ή αλυσίδα
* Είναι χαμηλής εισόδου, για να είναι εύκολα στη χρήση από αμφότερα τα φύλα
* Λασπωτήρες εμπρός και πίσω
* Απαιτείται σχάρα για τη μεταφορά ελαφριάς τσάντας στο πίσω μέρος του ποδηλάτου, με δυνατότητα μεταφοράς περιορισμένου βάρους
* Χρήση ανοξείδωτων υλικών στον μεγαλύτερο δυνατό βαθμό (ζάντες, ακτίνες, ντίζα σέλας, τιμόνι, μπουλόνια τροχών).
* Πλαίσιο αλουμινίου
* Φρένα αλουμινίου
* Σέλα από ανατομικό ανθεκτικό υλικό, με σύστημα ρύθμισης του ύψους
* Τιμόνι ρυθμιζόμενο
* Φώτα Led εμπρός και πίσω με μπαταρίες
* Προστατευτικό αλυσίδας
* Πετάλια με ανακλαστήρες
* Τουλάχιστον 6 ταχύτητες στον πίσω τροχό
* Κοντέρ καταγραφής χιλιομέτρων
* Κουδούνι
* Στήριγμα (Stand)
* Εγγύηση κατασκευαστή τουλάχιστον 1 έτος

**2. Κράνη προστασίας**

* Εξωτερικό κέλυφος από πολυανθρακικό υλικό
* Εσωτερικό κέλυφος με στρώμα pvc
* Σύστημα προσαρμογής μεγέθους και γρήγορη στερέωση λαιμού
* Ρύθμιση κλειδώματος κεφαλής
* Πιστοποίηση CE ΕΝ1078

**3. Κλειδαριές ποδηλάτου για σκελετό**

* Σταθερή στον σκελετό του ποδηλάτου
* Υλικό από ατσάλι
* Χρήση κλειδιού

**4. Κάμερες με τη βάση στήριξης σε κράνος**

* Καταγραφή σε κάρτα sd (δεν εμπεριέχεται)
* Καταγραφή βίντεο FHD 1080Pκαι HD 720P
* Λειτουργεί με επαναφορτιζόμενη μπαταρία
* Καταγραφής βίντεο
* Αδιάβροχη θήκη προστασίας
* Ενσωματωμένο Μικρόφωνο και Ηχείο
* Εμπεριέχει βάση κράνους
* Αντικραδασμική λειτουργία

**ΕΝΔΕΙΚΤΙΚΟΣ ΠΡΟΫΠΟΛΟΓΙΣΜΟΣ**

|  |  |  |  |
| --- | --- | --- | --- |
| **ΠΕΡΙΓΡΑΦΗ ΠΡΟΜΗΘΕΙΑΣ** | **ΑΡ. ΤΕΜΑΧΙΩΝ** | **ΤΙΜΗ/ΤΕΜΑΧΙΟ** | **ΣΥΝΟΛΟ ΔΑΠΑΝΗΣ** |
| Προμήθεια ηλεκτρικού ποδηλάτου  | 4 | 940,00 | 3.760,00 |
| Προμήθεια κρανών προστασίας για τους ποδηλάτες | 8 | 23,00 | 184,00 |
| Προμήθεια κλειδαριών σκελετού | 4 | 12,50 | 50,00 |
| Προμήθεια καμερών με τη βάση στήριξης, για τα κράνη | 5 | 50,00 | 250,00 |
| **Άθροισμα (€)** |  |  | 4.244,00 |
| Προστίθεται Φ.Π.Α. 24% (€) |  |  | 1.018,56 |
| **ΣΥΝΟΛΟ ΔΑΠΑΝΗΣ (€)** |  |  | **5.262,56** |

 **ΘΕΩΡΗΘΗΚΕ**

**Ο ΠΡΟΙΣΤΑΜΕΝΟΣ ΔΙΕΥΘΥΝΣΗΣ Η ΣΥΝΤΑΞΑΣΑ**

 **ΒΑΙΟΣ ΑΝΥΦΑΝΤΗΣ ΝΑΤΑΛΙΑ ΤΖΕΛΛΟΥ**